Държавен вестник, бр. 78, 2023 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  78
2. проверява материалните ценности, 
счетоводната отчетност, документите и тех-
ническите носители на информация, както 
и техническото оборудване за нейното наби-
ране и програмно осигуряване във връзка с 
одобрената инвестиция;
3. изисква от ползвателя или упълномо-
щените от него лица документи, сведения и 
справки.
(7) Обект на проверките по ал. 6 е спаз-
ването на договорните задължения, както и 
изпълнението на изискванията на ал. 3 – 5 и 
чл. 53, ал. 4, в случаите на чл. 53, ал. 1.
(8) Когато при проверките по ал. 6 се уста-
нови, че ползвателят на финансова помощ не 
изпълнява договорни задължения и не спазва 
изискванията на ал. 3 и 4, ДФ „Земеделие“ 
изпраща уведомление за констатираното не-
изпълнение и за последствията от това чрез 
СЕУ. Уведомлението се счита за връчено с 
изпращането му в СЕУ.
(9) Ползвателят на помощта не се санк-
ционира, когато отстрани или преустанови 
неспазването на задълженията, посочени в 
ал. 7, в едномесечен срок, но не извън рам-
ките на минималния период на собственост 
на подпомаганите активи по ал. 1 или 2.
(10) Когато при проверките по ал. 6 се ус-
танови, че ползвателят на финансова помощ 
не спазва изискванията на ал. 5, се прилагат 
разпоредбите на чл. 76, ал. 1 – 3, 5 и 7.
(11) Когато ползвателят на помощта не 
отстрани или не преустанови нарушенията по 
ал. 8 в едномесечен срок и по ал. 10 в четири-
месечен срок, дължи връщане на получената 
финансова помощ заедно със законната лихва 
върху нея, както следва:
1. когато ползвателят на финансова помощ 
не е в съответствие с критериите за признава-
не, ДФ „Земеделие“ налага санкция в размер 
100 на сто върху общата сума на получената 
финансова помощ;
2. когато ползвателят на финансова по-
мощ не спазва изискванията на ал. 3, т. 3, 
ДФ „Земеделие“ налага санкция в размер 
100 на сто върху общата сума на получената 
финансова помощ;
3. когато ползвателят на финансова помощ 
не спазва изискванията на ал. 3, т. 1, ДФ 
„Земеделие“ налага санкция в размер 100 
на сто от получената финансова помощ за 
съответния актив;
4. когато ползвателят на финансова помощ 
не спазва изискванията на ал. 3, т. 2, ДФ 
„Земеделие“ налага санкция в размер 100 
на сто от получената финансова помощ за 
съответния актив;
5. когато ползвателят на финансова помощ 
не подновява застрахователната си полица 
текущо за даден актив, за всеки започнат 
месец без валидна застрахователна полица 
ДФ „Земеделие“ налага по 1 на сто санкция 
върху размера на получената финансова по-
мощ за този актив;
6. когато ползвателят на финансова по-
мощ е получил приоритет по критерий 1 от 
приложение № 7, не е попаднал в обхвата 
на чл. 77, ал. 2, т. 1 и се установи, че броят 
на членовете на ползвателя е по-малък или 
равен на 20, ДФ „Земеделие“ налага санкция 
20 на сто върху общия размер на получената 
финансова помощ; в случай на сключен до-
говор за предоставяне на финансова помощ 
въз основа на класиране с точки, получени 
единствено по този критерий, санкцията за 
неизпълнение е 100 на сто върху общия размер 
на получената финансова помощ;
7. когато ползвателят на финансова помощ 
е получил приоритет по критерий 2 от прило-
жение № 7, не е попаднал в обхвата на чл. 77, 
ал. 2, т. 2 и се установи, че броят на членовете 
е по-малък от двойно увеличения в края на 
програмата, ДФ „Земеделие“ налага санкция 
10 на сто върху общия размер на получената 
финансова помощ; в случай на сключен до-
говор за предоставяне на финансова помощ 
въз основа на класиране с точки, получени 
единствено по този критерий, санкцията за 
неизпълнение е 100 на сто върху общия размер 
на получената финансова помощ;
8. в случай че ползвателят на финансова 
помощ е получил приоритет по критерий 5 
от приложение № 7, не е попаднал в обхвата 
на чл. 77, ал. 2, т. 3 и се установи, че броят 
на новосъздадените работни места не се 
поддържа, ДФ „Земеделие“ налага санкция 
5 на сто върху общия размер на получената 
финансова помощ; в случай на сключен до-
говор за предоставяне на финансова помощ 
въз основа на класиране с точки, получени 
единствено по този критерий, санкцията за 
неизпълнение е 100 на сто върху общия размер 
на получената финансова помощ.
(12) Фиксираните ставки на санкциите по 
ал. 11 не се натрупват, като се прилагат по 
следния ред:
1. първо се извършва проверка за наличие 
на санкции по ал. 11, т. 1 и 2;
2. в случай че няма санкции по т. 1, се 
извършва проверка за наличие на санкции 
по ал. 11, т. 3 и 4, като стойността на нало-
жените санкции се изважда от общия размер 
на получената финансова помощ;
3. върху общия размер на финансовата 
помощ след приспадане на стойността на 
санкциите по т. 2 се налага най-високият 
процент на определената санкция по реда на 
ал. 11, т. 5 – 8;
4. общият размер на санкцията се изчис-
лява, като се вземе стойността по т. 1 или се 
сумира стойността на наложените санкции 
по т. 2 и 3.